หุ้นซิ่งสาย 8 เก็งกำไรเทคนิคล้วน (ภาคบ่าย)
หุ้นซิ่งสาย 8 เก็งกำไรเทคนิคล้วน (ภาคบ่าย) ประจำวันที่ 6 ก.พ.60
6 ก.พ. 2560

บล.ธนชาต ระบุในบทวิเคราะห์ (6 ก.พ.) แนะนำหุ้นที่น่าสนใจทางเทคนิคช่วงบ่าย 
KKP “ซื้อ” ราคาหุ้นแกว่งฟื้นตัวขึ้นทะลุแนวกด Downtrend Line พร้อมปริมาณการซื้อขายหนาแน่น สอดคล้องกับเครื่องมือ DI+ กลับมาตัด DI- ขึ้น มีโอกาสแกว่งขึ้นทดสอบจุดสูงก่อนหน้าที่ 60.75 ผ่านได้มีเป้าหมายถัดไปที่ 62.00 และ 66.00 บาทตามลำดับ
EPG “ซื้อ” ราคาหุ้นแกว่งยกฐานขึ้นต่อหลังพักตัวไม่หลุดเส้นค่าเฉลี่ยระยะเดือน สอดคล้องกับเครื่องมือ ADX และ MACD ชี้ขึ้นยืนยันแนวโน้ม เป็นจังหวะซื้อเก็งกำไร มีแนวต้านแรกที่ 13.90 บาท และถัดไปตามกรอบที่ 14.20 บาท
BJC “ซื้อ” ราคาหุ้นเริ่มมีจังหวะฟื้นตัวขึ้นด้วยรูปแบบ Double Bottom กลับมายืนเหนือเส้นค่าเฉลี่ย 3 เดือนได้อีกครั้ง สอดคล้องกับ MACD ชี้ขึ้นมีแนวโน้มเป็นบวก เป็นจังหวะซื้อเก็งกำไร มีแนวต้านแรกที่ 52.00 บาท และถัดไปที่ 53.50 บาท